**THIRRJE PËR OFERTIM**

**PËR**

**DIZAJNER/KOMPANI DIZAJNI**

**PËR HARTIMIN/KRIJIMIN E NJË FUSHATE VETËDIJËSUESE SI PJESË E NISMËS “FUQIZIMI I PJESËMARRJES SË GRAVE NË POLITIKË”**

**TERMAT E REFERENCËS**

**HYRJE**

Pjesëmarrja e grave në politikë në nivelin nacional dhe atë lokal mbetet ende e ulët. Sado që Ligji për Barazi Gjinore (LBGj|) siguron përfaqësim të barabartë (50% me 50%) ndërmjet grave dhe burrave në të gjitha nivelet, megjithatë Ligji për Zgjedhjet ende nuk është në përputhje me këtë ligj, e po ashtu dënimet për mos zbatimin e LBGJ-së janë të rralla. Gratë me aftësi të kufizuara, si dhe gratë rome, ashkalike, egjiptiane dhe gorane nuk janë të përfaqësuara fare.

Ndër sfidat kryesore të grave në politikë janë; normat gjinore që presupozojnë se gratë nuk kanë aftësi udhëheqëse; ngurrimi i partive politike për të përfshirë gratë, financim i mangët nga partitë si dhe paraqitje të pakta mediale të grave politikane/kandidate; kufizimet e grave për shkak të përgjegjësive në shtëpi; si dhe lidhjet e dobëta me votuesit. Për më tepër, gratë kandidate nuk kanë burime financiare për të përmirësuar lidhjen e tyre me votuesit.

Që nga themelimi zyrtar në vitin 2003, Rrejti i Grave të Kosovës (RrGK) ka udhëhequr disa nisma për të mundësuar përfaqësimin e barabartë të grave në procese vendimmarrëse.

Kësaj radhe, si pjesë e nismës “Fuqizimi i Pjesëmarrjes së Grave në Politikë”, të mbështetur nga Zyra e Bashkimit Evropian (BE) në Kosovë, RrGK kërkon që të kontraktojë një dizajner apo një kompani të dizajnit për hartimin/krijimin e një fushate vetëdijësuese efektive për t’i inkurajuar qytetarët që të votojnë për më shumë gra në zgjedhjet lokale.

Kjo fushatë do të përfshijë disa materiale promovuese për publikun si dhe do të materiale për rrjete sociale, ashtu siç detajohet në vijim:

**QËLLIMI**

Qëllimi kryesor i kësaj fushate është që të rrisë vetëdijen e votuesve rreth: 1)Rëndësisë që ka votimi i më shumë grave në zgjedhjet lokale, 2) Angazhimit të grave në procese politike dhe vendimmarrës, sidomos të atyre nga grupet e margjinalizuara, e, 3) Rritjes së pjesëmarrjes së grave në politikë dhe procese vendimmarrëse në nivelin lokal.

Kjo fushatë vetëdijësuese ka më shumë se një audiencë të vetme, duke përfshirë këtu votuesit, mediat, si dhe qytetarët në përgjithësi. Këto do të diskutohen gjatë takimit në fillim të bashkëpunimit me dizajnerin/kompaninë e dizajnit.

**Detyrat dhe Përgjegjësitë/ JOB REQUIREMENTS AND DELIVERABLES**

Për fillim, dizajneri/kompania e dizajnit duhet të lexojë përmbledhjet e RrGK-së, ashtu që të kuptojë prapavinë dhe kontektsin e pjesëmarrjes së grave në politikë në nivel lokal. Materialet që kërkohen janë:

* 10-13 dizajne për rrjete sociale (fotografi dhe tekst) për t’u bërë thirrje qytetarëve që të votojnë për më shumë gra;
* 2 video animacione (gjatësia mesatare e tyre do të jetë 4-6- sekonda);
* 2 dizajne për broshura, të cilat do të rrjedhin nga dizajnet më të mira të rrjeteve sociale;
* E preferueshme, mirëpo jo e domosdoshme: Printimi i broshurave.

Përveç në gjuhën shqipe, disa prej materialeve do të përgatiten/përshtaten edhe në gjuhën angleze dhe atë serbe. RrGK do të sigurojë të gjithë përmbajtjen për këto materiale (do të diskutohet edhe me dizajnerin/kompaninë e dizajnit), përkthimin e materialeve, si dhe do të punojë ngushtë me dizajnerin/kompaninë e përzgjedhur gjatë gjithë procesit të punës. Të gjitha materialet duhet të prodhohen në bashkëpunim të ngushtë me RrGK-në, duke siguruar që dizajnet të jenë në përputhje me misionin dhe vizionin e RrGK-së si dhe të ndjekin rregullat e përcaktuara për dukshmërinë e këtyre materiale nga Zyra e Bashkimit Evropian (BE) në Kosovë.

Konceptet e dizajnit duhet të jenë origjinale si dhe të respektojnë ligjet e autorësisë.

Ofertat duhet të përfshijnë një propozim të shkurtër teknik dhe financiar dhe duhet të dërgohen në procurement@womensnetëork.org më së largu deri më 7 shtator 2021.

Dizajneri/kompania e dizajnit pritet të fillojë punën vetëm pak ditë pas përfundimit të afait të kësaj thirrjeje.

**Vetëm dizajnerët/kompanitë e dizajnit e suksesshëm do të kontaktohen!**